**Årsmelding for Faxi Islandshestforening 2016**

Medlemmer
Faxi hadde 31. desember 106 medlemmer. Herav 20 medlemmer mellom 5 og 12 år og 19 medlemmer mellom 13 og 19 år.

Styret og styremøter
Styret har fra forrige årsmøte bestått av: Tone Kolnes (leder), Frode Handeland (nestleder), Rita Bokneberg (sekretær), Torgeir Strøm (kasserer), Hege Storebø (styremedlem), Mari Bokneberg (for junior og ungdonsgruppa), Åshild Vestbø Strøm (for barnegruppa) og Inger Vestbø Tokheim og Ida Aasheim (varamedlem).
Carolin Storebø, som gikk ut av styret, har fortsatt å holde orden på hjemmesiden til Faxi.
Styret har hatt 6 ordinære møter og flere uformelle møter i forbindelse med arrangementer i klubben. Styret har hatt jevnlig kontakt via e-post og telefon gjennom hele året.

Økonomi
Faxe sin økonomi er som vanlig solid, men vi har brukt mer penger enn vanlig.
Vi har betalt oss inn i HHA (Haugaland Hesteport Arena AS) med 20.000 kr. Vi har kjøpt en tilhenger til alle ”sakene” våre (måtte jo hente alt fra Tyse), vi har investert i walkie-talkier, dommer-karakterskilt og ny bærbar PC, for til sammen ca 35.000 kr. Vi har allikevel ikke rørt ”kapitalkontoen” så vi føler at pengebruken har vært nødvendig og ”nøktern”.

Representasjon ved medlemmer av styret
Ida Aasheim, Mari Bokneberg og Tone Kolnes (+ Torgeir Strøm som deltok for avlsutvalget i NIHF) deltok på Årsmøtet i NIHF.
Inger Vestbø Tokheim, Mari Bokneberg, Per Kolnes og Tone Kolnes (+ Torgeir Strøm som deltok for avlsutvalget i NIHF) deltok på Lokallagsmøtet i NIHF.

Samarbeid om anlegg på Skeiseid
Torgeir og Tone har som i fjor sittet i prosjektgruppa som forbereder et større hestesportanlegg i Tysvær. Samarbeidet er nå formelt ved at det er dannet et aksjeselskap, Haugaland Hestesport Arena AS, der Faxi har 20 av 50 aksjer, betalt med kr 20.000. Foreløpig, inntil 1. generalforsamling i aksjeselskapet, sitter Torgeir og Tone i styret i AS’et.

Rideundervisning
Ridekursene som Faxi inviterte til i året som gikk, ble avlyst enten fordi det var for få påmeldte eller instruktøren meldte avbud.
Den lave interessen for kursene kommer nok av at Tinna og Carolin har tilbudt ”private” ridekurs gjennom hele året og at det på Tyse har vært mulig for Faximedlemmer å delta på kurs med Nils Christian i Arild sin regi. Vi tror at undervisningsbehovet har blitt dekket med dette, og tilbudene fra Carolin, Tinna og Arild har vært i full forståelse med styret i Faxi.
Det har selvsagt vært rideundervisning på de tradisjonelle leirene i påsken og på sommeren samt barnesamlingene.

Stevner
Faxi arrangerte et C-stevne/kvalifiseringstevne på Tyse i april. Det ble startet i vanlige FIPO-klasser uten finaler og i rekruttklasse.
Vi måtte dessverre avlyse et C-stevne i oktober på grunn av for få påmeldte, men erstattet dette med et uformelt stevne samtidig med Grøtfesten i begynnelsen av desember. Grøtfeststevnet ble en flott og sosial sammenkomst som kanskje er kommet for å bli?

Påskeleir
Også i år inviterte vi barn og ungdom til påskeleir på Tyse. 18 deltagere var med på leiren som varte i tre dager med Tinna Rut Jónsdottir som instruktør. Siste dag på samlingen ble avviklet som et åpent stevne for alle Faximedlemmer.
Mange av de voksne i Faxi gjorde en flott dugnadsjobb i påsken!

Sommerleirer
Sommerleirene for ungdom og for voksne ble i år holdt på Tveit skole i Nedstrand. Ingeborg Steinnes Ivesdal var instruktør og vi hadde 10 deltagere på ungdomsleiren og 9 damer på voksenleiren. Ungdomsleiren ble avsluttet med en flott kvadrilje som har blitt behørlig vist på Facebook.

Ungdomsgruppa
Mari Bokneberg har vært ansvarlig for junior- og ungdomsgruppa. Som vanlig stilte ungdommene våre opp med hesteleiing på Babelubaarrangementet til Tysvær kommune, noe som ga noen tusenlapper i kassa!.

Barnegruppa
Åshild vestbø Strøm har hatt ansvaret for barnegruppa som har hatt fire samlinger, alle med stor oppslutning. Samlingene var på Brekkeneset og på alle samlingene var det mulig å være med uten å ha med egen hest.

Faxiryttere på stevner og utstillinger hos andre klubber
Mange flinke ekvipasjer har representert Faxi på stevner i 2015. Vi hadde deltagere på Villingurs Vintercup, Pinsestevnet, Villingurstevnet, Norgesmesterskapet og Syd-Vest Mesterskapet
Flere av avlerne i Faxi viste hester på unghest- og avlsvisningen hos Villingur i september.
Det har vært mange gode prestasjoner og vi takker alle som gjør Faxi kjent ”ute i verden”!

Faxiposten
Vi har bare sendt ut 3 nummer av Faxiposten siden forrige årsmøte. Vi tror at ”de digitale medier”, særlig Facebook, etter hvert ivaretar kontakten mellom styret og medlemmene. Dette vil vi ta opp som diskusjon på årsmøtet. Hvis det er mange som mener at vi bør komme oftere ut med medlemsbladet, bør vel det nye styret vurdere dette. Men, det må sies, at å sende ut Faxiposten koster en god slump penger pr nummer, og hvis kontakten synes god nok via FB og e-poster til alle via Sporti, så er det kanskje nok med vår og høstnummer + årsmøteinnkallingen i Faxipostformat?

Markedsføring
Babelubs: Barneridning og stand inne i Tysværtunet
Stand på Tysværdagen i Sysco Arena

Dugnadsinnsats
Det rettes en stor takk til alle medlemmer av Faxi som har gitt av fritiden sin til klubbarbeid! Særlig vil vi takke Cecilie og Per som gang på gang stiller opp som dommere og fra Åshild som instruerer på barnesamlingene, alle 3 gjør dette uten betaling! Uten den formidable dugnadsinnsatsen fra dem og mange, mange andre, hadde det vært umulig å drive klubben!
Som et vedheng til dugnadsviljen i Faxi vil jeg ta med at en gjeng fra klubben vår, med bunadsdamer og det hele, hadde ansvar for premieutdelinge på Nordisk Mesterskap og vår egen ”møkkagjeng” plukket søppel og tomflasker hele uka!

For styret, Tone Kolnes